જામનગર મહાનગરપાલિકાની આવક વધારવા અંગેના પ્રશ્ન અંગે ધારાસભ્ય હકુભાએ વિવિધ સૂચનો સાથે માહિતી પણ વેરાની વસુલાત અંગે માહિતી માંગી હતી. જામનગર શહેરમાં સ્ટ્રીટ લાઈટોની વ્યાપક ફરિયાદો હોય તેમજ આ સ્ટ્રીટ લાઈટની ફરિયાદો નોંધાવવા અંગે પણ ટેલીફોન લાઈન વધારવા પણ જણાવ્યું હતું. તેમજ શહેરના નગરસીમ વિસ્તારમાં ૨૪ કલાક એલ.ઈ.ડી લાઈટો શા માટે ચાલુ રહે છે તે અંગે પ્રશ્ન પૂછેલ હતો. તેમજ જામનગર શહેરમાં નવા ભળેલા વિસ્તારોમાં સફાઈ માટે શું આયોજન છે તે અંગે પણ પ્રશ્ન ઉઠાવેલ હતો. તેવીજ રીતે શહેરમાં જુદા-જુદા વોર્ડમાં ડોર ટુ ડોર ગારબેજ કચરાના નિકાલ અંગે, તેમજ વોર્ડ નં ૨માં મેહુલપાર્ક વિસ્તારમાં સફાઈ કામદારો ફાળવવા અંગે અને લાખો રૂપિયાના ખર્ચ પછી પણ ઘન કચરાનો નિકાલ શહેરમાંથી શા માટે સમયસર થતો નથી આ અંગે પણ પ્રશ્ન ઉઠાવેલ હતો. તેમજ વોર્ડ નં ૨ રામનગર વિસ્તારની કેનાલની સફાઈ અંગે, અને પોલીસ હેડકવાર્ટરની પાછળ ટી.પી.સ્કીમ ૧માંથી વરસાદી પાણીના નિકાલ અંગે આયોજન કરવા પણ પ્રશ્ન રજુ કરેલ હતો. આમ જામનગર મહાનગરપાલિકાની પ્રજાકીય હાડમારીના પીવાના પાણીના પ્રશ્ન અંગે તેમજ ગટરના પાણી નળમાં આવવા અંગે અને સી.સી રોડમાં પડેલા ચરેડા સહિતના ૭૫થી વધુ પ્રશ્નો ધારાસભ્ય ધર્મેન્દ્રસિંહ મેરૂભા જાડેજા (હકુભા) એ રજુ કાર્ય હતા. જેમાંથી મોટા ભાગના પ્રશ્નો આગામી સમયમાં ઉકેલાય જવા અંગે જે તે વિભાગના અધિકારોએ જણાવ્યું હતું. જોકે ધારાસભ્ય હકુભા એ અધિકારોને પણ આ ફરિયાદ અને સંકલન સમિતિમાં રજુ થયેલા પ્રશ્નો ઝડપભેર ઉકેલાય એ આવશ્યક છે.